Nisa u rġiel nofshom għarwenin ħarġu fit-toroq u tefgħu fuqhom likwidu, taparsi demm, biex jipprotestaw kontra l-ġiri tal-barrin waqt il-festival ta' Spanja. L-Awstraljana Hannah Rose Bailey, kienet waħda mill-75 attivist favur id-drittijiet tal-annimali li pprotestat barra l-pjazza ewlenija f'Pamplona, ftit qabel ma fil-belt Spanjola ta' San Fermin beda l-festival. Din ix-xebba ta' 22 sena kienet liebsa biss il-qalziet ta' taħt u f'rasha qrun ta' barri. Hi bdiet titfa' fuqha t-taparsi demm bħala parti mid-dimostrazzjoni organizzata minn AnimaNaturalis u l- PETA. Kien magħruf li madwar miljun persuna minn madwar id-dinja marru jsegwu dan il-festival ta' ġimgħa, fejn ta' kuljum il-barrin ħarġu fit-toroq jiġru wara n-nies. Imbagħad filgħaxija kien hemm il-ġlied tat-toru. Hannah sostniet li "it-tortura u l-qtil tal-annimali ma jista' qatt ikun ġustifikat bħala varjetà."Hu magħruf li kull sena jinqatlu 54 barri waqt dan il-festival.
Kollox b'risq il-barri